Et pots posar en contacte 
amb nosaltres als 
C.S.A Can Vies i Hamsa. 

CALEN FOC A LA PORTA 
DELCSA CAN VIES 

La Dolicia “secreta” arribà abans que els bombers, i es limità a 


identificar i amenaçar a les persones que eren al centre social. 


Prop de les 3 de la matinada del 
passat diumenge 20, uns/es des¬ 
conegudes van calar foc a la por¬ 
ta del Centre Social Autogestio- 
nat Can Vies. Les persones que 
dormien a la vivenda de la matei¬ 
xa casa, van despertar-se alarma¬ 
des pel soroll de sirenes i una 
forta pudor de fum. Un cop bai¬ 
xaren al carrer, s’adonaren que 
les flames cremaven la porta. Un 
contingent de bombers, una am¬ 
bulància, unitats de la policia na¬ 
cional i municipal, omplien el 
carrer de Jocs Florals. El cap de 
bombers informà que, efectiva¬ 
ment, el foc havia estat provocat 
per gent que havia vessat benzina 
per després inflamar-la. Seguida¬ 
ment, policies de paisà (“secre¬ 
tes”), que van ser els primers a 
arribar, gairebé abans de mirar 
res, van identificar a les persones 
de Can Vies, tractant-les agressi¬ 
vament i amb una impertinència 
poc apropiada per tractar-se de 
ser les víctimes de l’agressió. Va 
ser en aquests moments quan un 
veí del mateix carrer s’interposà 
en 1 acció de la policia, dient: 
“com pot ser que si els han cre¬ 
mat la casa, a sobre els tracteu 
així?”. Acte seguit també va ser 


identificat. Una vegada apagat el 
foc, es va poder comprovar que 
tot i malmetre seriosament la 
porta, no va arribar a extendres 
dins el centre social. Davant tots 
aquests fets l’assemblea del CSA 
Can Vies ha denunciat el se¬ 
güent: “ - el caràcter feixista de 
l’incendi, que atempta contra la 
vida de les persones i el dret a 
l’associació, doncs el CSA Can 
Vies és un espai col·lectiu del ba¬ 
rri, utilitzat per molts col·lectius 
i persones que li donen utilitat 
social, i que forma part del teixit 
associatiu i reivindicatiu que 
tant necessitem. - La prepotència 
de la policia secreta, que tractà 
les persones que estaven a Can 
Vies d’una forma totalment ina- 
propiada, mostrant-se més preo¬ 
cupats per identificar-los i incre- 
par-los que per a investigar 
l’autoria dels fets. Finalment, 
expressar la nostra preocupació 
per aquestes dinàmiques contra 
els moviments socials de base, 
actes feixistes que en un primer 
moment ens provoquen impotèn¬ 
cia i tristor, però que en darrer 
terme ens reafirmen en seguir 
treballant activament per una 
societat més justa i igualitària”. 



Porta cremada i restes de benzina a la vorera, poe després de l’incendi. 


CONSULTA SOCIAL 
SOBRE EL DEUTE 
EXTERN 

El proper 12 de març, de manera 
paral·lela a les eleccions gene¬ 
rals, hi haurà a diferents locali¬ 
tats de tot l’Estat una Consulta 
Social per demanar l’Abolició 
del Deute Extern. El deute ex¬ 
tern són aquells diners que els 
països del Sud deuen als països 
del Nord, als organismes finan¬ 
cers internacionals i a la banca 
internacional. A causa dels inte¬ 
ressos que s’imposen des del 
Nord, la quantitat de diners és 
desorbitada i condemna aquests 
països a un estat d’endeutament 
etern i a la pobresa extrema. 

(continua a la pàg.3) 



Sants.- Paral·lelament a l’inici de la campanya electoral, 
han aparegut al barri diverses mostres de rebuig cap als 
polítics/ques. D’una banda la Campanya per l’Abstenció 


Activa, i de l’altra, les taques de pintura i pintades contra 
els plafons de propaganda electoral, fet, aquest últim, 
que ha inspirat a la nostra redactora de l’Expedient X. 


EXPOSICIO SOBRE 
LA BARCELONA 
REVOLUCIONÀRIA 
DELS ANYS 20 

Durant cinc dies, el Centre So¬ 
cial de Sants ha tornat a reviure 
l’efervescència del moviment o- 
brer que es va produir a la Bar¬ 
celona de principis de segle. 
L’exposició mostra una època 
històrica (de la Setmana Tràgica 
al cop d’estat de Primo de Rive- 
ra) sovint oblidada o manipulada 
per les versions oficials, una è- 
pbca en la que la progressiva 
organització d’una classe obrera 
empobrida i salvatgement ex¬ 
plotada va donar peu a un dur i 
sagnant enfrontament amb els 

patrons i les institucions. 

(continua a la pàg.3) 

DETINGUDES DEL 12-0 


Durant tot el passat 5 de febrer, a Cotxeres, es va celebrar un festival de 
suport als i les detingudes, arran dels fets ocorreguts al barri, el passat 
12 d’octubre. Al mateix temps els guanys aconseguits durant el festival 
aniran destinats als i les advocades de les persones acusades. Al matí es 
va realitzar una cercavila informativa que va recórrer carrers de Sants i 
d’Hostafrancs on van participar unes 300 persones en una actitud festiva 
i reivindicativa, darrera una pancarta que expresava la no criminalitza- 
ció dels moviments socials. A la tarda, després d’un dinar poular i 
alguns espectacles es va fer una xerrada on van parlar una detinguda i 
un empresonat després de la manifestació antifeixista, un membre de 
l’assemblea de suport als i les detingudes, un 
antropòleg, advocats defensors, així com una 
mare de la plataforma MAPAF, creada des¬ 
prés de la forta repressió envers les i els 
detinguts. Davant una mica més d’un cente¬ 
nar de persones, en les diferents interven¬ 
cions van exposar el tractament criminalitza- 
dor de la premsa, després dels fets, la 
situació jurídica dels i les acusades, i com 
s’ha desenvolupat tot plegat a partir de lla¬ 
vors. A partir del vespre un grapat d’actua¬ 
cions musicals i teatrals on assistiren unes 
3000 persones van tancar el festival fins a 
primeres hores de la matinada. També cal dir 
que ja s’estan evaluant les diverses possibili¬ 
tats de com encarar la propera jornada anti¬ 
feixista del 12 d’octubre d’enguany. 


La cercavila al seu pas per davant del mercat d’Hostafrancs. 


Un grup de 
persones llegint 
l’exposició 
sobre els fets del 
12 d’octubre 
instal·lada 
al carrer de 
les Cotxeres. 


A dalt, actuació del grup de teatre 
de Cerdanyola del Vallès. 


A la dreta, Tonino Carotone, un 
dels cantants que més va ani¬ 
mar la festa durant la nit. 


Concorreguda xerrada, en el moment en que intervenia 
l’antropòleg Manel Delgado. 


COTXERES S’OMPLE 
EN SUPORT ALS I LES 

EL 12 DE MARÇ 
COL·LOCARAN 
MESES PER LA 
CONSULTA 

(Vé de la portada) 

Sota l’excusa de pal·liar aquest 
deute, el Fons Monetari Interna¬ 
cional i el Banc Mundial sotme¬ 
ten aquests països endeutats a 
plans d’ajustament estructural 
de caire neoliberal. El Govern 
espanyol és creditor d’1,6 mi¬ 
lions de pessetes i els bancs pri¬ 
vats de l’Estat d’ 1,7 bilions. Per 
tot això la xarxa ciutadana per 
l’Abolició del Deute Extern 
Usurer (ADEU), que funciona 
de manera descentralitzada a 
nivell de localitats i barris, durà 
a terme aquesta consulta on hi 
podran participar totes aquelles 
persones més grans de 16 anys i 
els i les immigrants amb i sense 
papers. Aquí Sants, també s’està 
preparant aquesta consulta so¬ 
cial que el 12 de març es mate¬ 
rialitzarà en leS taules per poder 
votar que hi haurà a prop dels 
col·legis electorals. De moment, 
però, aquí al barri s’està fent una 
tasca de divulgació de la cam¬ 
panya amb penjades de pancar- 


EL CASAL INDEPENDENTISTA DE 
SANTS CELEBRA EL DESÈ ANIVERSARI 

El Casal Independentista de Sants és vesteix de Sants i ens conviden a la calçotada del proper 
festa, aquest any celebren els deu anys de l’ober- diumenge cinc de març que, per tretzena vegada, 
tura del local del carrer Demòstenes. Amb com- convertirà la plaça de Sants en punt de trobada 
parsa pròpia participen a la rua de carnaval de dels veïns i veïnes de la vila. 

-Desè aniversari però anys. Quan vam obrir el Casal no base fou l'opció que considera- 

tretzena calçotada? hi havia cap Centre Social Auto- rem més viable. 

Aquest any festegem els deu anys gestionat, erem un grup de quin- -Quines organitzacions o 
del Casal, però la inauguració del ze joves amb ganes de tirar ende- col·lectius integren el Casal? 
local no fou gratuita. Des de l’as- vant un projecte polític, La composició del Casal és hete- 
semblea de l’MDT de Sants vam necessitàvem un local. Paral·lela- rogènea, aquest és el seu gran 
veure la necessitat de dotar-nos ment la fórmula organitzativa èxit. Al Casal convivim persones 
d’un equipament digne que ens dels casals i ateneus dels anys procedents de diferents sectors 
facilités el poder desenvolupar trenta ens semblava la millor for- de l’independentisme, desde 
un seguit d’actes que, sense lo- ma d’aglutinar les nostres inicia- Maulets, MDT i PUA passant per 
cal, ens resultaven inviables. tives de cara al veïnat. projectes de caire més social com 

Vam estar tres anys utilitzant el -Parlem del projecte la CAL. 

Centre Social de Sants i fins i tot del Casal... -Quina valoració feu 

alguns bars del barri. En aquella La idea era clara: Un projecte d’aquests deu anys? 
època vam organitzar les tres pri- plural que, convinant la vessant Positiva perque avui podem par- 
meres calçotades. política i la cultural, socialitzés lar de conexiò de les lluites al 

-Per què un casal? les lluites de l’esquerra indepen- marge de les diferències en plan- 

Si repasses la història de Sants i dentista. Una forma popular de tejaments. Aquesta realitat és 
analitzes les transformacions que participació política que coordi- palpable, sobretot, en moments 
ha viscut el barri durant la darre- nés forces. Davant del moment de resposta davant d’actes com la 
ra dècada te n’adones de que la històric que viviem, davant la concentració feixista del dotze 
realitat associativa actual, en desestructuració del referent na- d’octubre, davant de desallotja- 
quant a infraestructures si més cional, un marc local que facili- ments dels CSA del barri, deten- 
no, ha guanyat amb el pas dels tés el teixir una xarxa social de cions... 


tes, xerrades informatives, ma¬ 
nifestacions unitàries com la del 
diumenge 20 de febrer, on sim¬ 
bòlicament es va fer el funeral 
del deute extern. Per preparar tot 
això, totes aquelles persones in¬ 
teressades en donar suport a la 
consulta social d’aquí al barri 
poden dirigir-se els dijous a dos 
quarts de vuit al Centre Social 
de Sants (c/Olzinelles 30). 


ELS I LES ESTUDIANTS ES MANIFESTEN PER 
L’ABOLICIÓ DE LA LOGSEI LA SELECTIVITAT 


Un centenar d’estudiants es van 
manifestar el dimecres 9 de 
febrer per demanar un ensenya¬ 
ment públic, gratuït i de qualitat, 
posant en qüestionament la 
reforma educativa i exigint l’a¬ 
bolició de la selectivitat. D’a- 


L’EXPOSICIO ES VA INAUGURAR 
EL PASSAT 14 DE FEBRER DESPRÉS 
D’APASSIONADES INTERVENCIONS 

(Vé de la portada) 

Només així van aconseguir canviar les pèssimes condicions en 
les que treballaven i vivien. L’exposició n’esdevé un complert 
testimoni; combina una bibliografia dels fets més destacats 
amb multitud d’imatges que recreen a la perfecció el sentit de 
l’època: fotografies extretes de les fitxes policials d’obrers 


questa manera donen una resposta 
contundent i directa als atacs a 
l’ensenyament públic, deixant de 
banda les convocatòries de dues 
organitzacions oficials de secun¬ 
dària, el Sindicato de Estudiantes 
i l’AJEC, que treuen els i les 
alumnes de les aules com si fos¬ 
sin “borreguitos”, segons el 
manifest que la Coordinadora de 
Sants va llegir. El Sindicato i 
l’AJEC reivindiquen una bona 
aplicació de la reforma sense 
plantar cara al problema, que és 
la reforma en sí. La LOGSE aug¬ 
menta l’edat d’escolarització 
obligatòria, però en manté la 


titulació bàsica. Si no superes 
l’ESO quedes fora de la piràmi¬ 
de educativa, sense poder acce¬ 
dir als cicles formatius de grau 
superior. Per si tot això no fós 
prou les ETT se’ns instal.len als 
institus...és la borsa de treball. 
Els i les estudiants es van mani¬ 
festar davant l’IES. Joan Pelegrí 
i van recórrer en manifestació la 
Carretera de Sants i la Gran Via 
fins a la plaça Universitat. Allà 
es van afegir a la Coordinadora 
estudiants d’altres barris i 
comarques, i es van dirigir a la 
plaça Sant Jaume, on va finalit¬ 
zar la manifestació. 


anarquistes, reproduccions de documents originals i diaris del 
moment, aspectes generals de la ciutat... La inauguració es va 
fer el dilluns 14 de febrer, i hi van parlar dos membres de la 
Comissió de veïnes i veïns de la Bordeta i un de l’Ateneu 
Enciclopèdic Popular, artífex de l’exposició. Les interven¬ 
cions foren apassionades, i en el poc temps que duraren van 
dedicar la mostra a dos militants anarquistes lligats al barri, 
van recordar que la gent que sortia retratada a les nombroses 
fotos tiraven bombes i mataven persones, però “eren la nostra 
gent”, i que gràcies al seu treball i la seva militància, es van 
anar aconseguint millores per a la classe obrera. Finalment es 
va plantejar la necessitat de seguir lluitant ara, tot i les enor¬ 
mes diferències entre ambdues èpoques, per anar construint un 
model socialment just i igualitari, i fer-ho sota criteris com 
l’assemblearisme, l’acció directa o els ideals llibertaris. Val la 
pena visitar l’exposició quan es torni a oferir l’oportunitat. 

CRÒNIQUES DE LA LLUITA SOCIAL AL BARRI 


9. L’autoorganització obrera i popular: el sindicalisme 
reorganitzat (1919-1923 ) i les cooperatives obreres. 


Reorganització sindicalista 

El sindicalisme català va sortir renovat del 
Congrés de Sants (1917), comici que va signi¬ 
ficar la consolidació de la CNT i que va dotar 
a la classe treballadora del seu gran instru¬ 
ment de lluita: el Sindicat Únic. Aquesta reor¬ 
ganització va posar l’organització sindicalista 
“a punt” per a llençar-se a fons en la defensa 
dels interessos obrers. La vaga de la Cana¬ 
denca va ser la pedra de toc en aquest sentit. 

Crisi política i econòmica a tota Europa i 
forta agitació social (Vaga de la Canadenca) 

Sobre aquest procés de desenvolupament dels 
sindicats de la CNT van incidir un conjunt de 
factors socials, econòmics i polítics: des de la 
crisi econòmica i social fruit de les repercus¬ 
sions de la Primera Guerra Mundial i la des¬ 
trucció dels imperis europeus, fins a la impo¬ 
tència política del règim monàrquic, sobretot 
després de l’execució del president Canale- 
jas. Aquest context va facilitar el terreny als 
vents revolucionaris que provenien de la re¬ 
volució socialista a Rússia, extesos ja per tota 
Europa. La vaga de la Canadenca , el 1919, i 
la promulgació per part del govern espanyol 
de la jornada laboral de 8 hores tenen lloc, 
doncs, en un marc d’amplis moviments revo¬ 
lucionaris a tot Europa. En una època en què 
les organitzacions patronals i sindicals prota¬ 
gonitzen violents enfrontaments socials en 
una Barcelona urbana en plena industrialitza¬ 
ció i regressió econòmica. L’encariment 
constant de la vida, el tancament d’una bona 
quantitat de tallers i la reducció del treball, 
derivaven en enfrontaments socials violents 


molt temuts pels dirigents patronals. Les ten¬ 
sions a la Canadenca (mobilització obrera que 
exemplifica la lluita per l’augment del sou, 
pel dret de sindicació i per la solidaritat de 
classe)es van produir en el marc d’un clima 
enverinat per la permanència a la presó de 25 
sindicalistes, la vaga dels carreters de la Fra¬ 
ternal, la dels operaris del diari el Diluvio, el 
principi d’una vaga tèxtil... 

Sants visqué intensament 
aquell moment històric 

A les fàbriques santsenques els obrers van ser 
molt actius en totes aquestes lluites i estaven 
molt organitzats. Van ser un dels principals 
bastions de la CNT de Catalunya, formant-ne 
part sindicalistes com Joan Peiró. 

La repressió patronal a les lluites obreres va 
prendre la forma de bandes de pistolers. A 
Sants, el pistolerisme es va encendre particu¬ 
larment, desenes d'obrers van ser abatuts per 
bandes al servei de patrons sense escrúpols 
com Salvador Anglada (anterior nom de la 
Plaça de Sants, per sort canviat) Els Sindicats 
Únics van autodefensar-se organitzant grups 
de xoc, que van atemptar contra dirigents 
patronals i van assassinar caps de la repressió 
com Bravo Portillo, principal responsable de 
les bandes de pistolers. 

Altres formes d’autootganització 
popular i obrera a Sants 

Com a barri obrer, l’associacionisme de base 
no solament es va manifestar en organismes 
polítics i sindicals, també va existir un vigo¬ 
rós moviment cooperatiu, que va donar mos¬ 


tres de l’esperit de resistència d’aquestes 
classes populars. Els objectius de les coope- 
rarives anaven sovint més enllà del pur sub¬ 
ministrament d’articles de consum a preus 
més baixos, van aixoplugar tant activitats 
centrades en l’oci com altres que tenien com a 
fita la transformació social. La primera coo¬ 
perativa santsenca de què es té notícia és La 
Union Obrera de Sants, fundada el 1873 per a 
la fabricació de pa; el 1897 es fundà La Nueva 
Obrera encara avui existent al carrer Guadia¬ 
na. El 1901 fou fundada la cooperativa Mode¬ 
lo del siglo XX, al carrer Robrenyo, que 
donava assistència mèdico-farmacèutica i 
assegurances de mort; el 1943 es va fusionar 
amb el Amparo Obrero per a formar La Popu¬ 
lar Sansense. El 1909 es va crear La Nueva 
Actividad Obrera que acabaria fusionant-se 
amb la Nueva Obrera. Existien també “La 
Formiga Obrera” al carrer Nou, avui Galileu, 
i La Lealtad Obrera, entre altres. Una altra 
associació de caire obrer i popular va ser el 
Casino Éconómico Instructivo de Sans desti¬ 
nat a l’esbarjo de les pròpies classes populars. 
Aquests anys de primers de segle formen 
doncs un capítol força dens que demostra la 
vitalitat de les classes populars i obreres sant¬ 
senques que van organitzaruna forta autode¬ 
fensa contra l’encariment del cost de la vida i 
les precàries condicions d’existència en què 
els posava el nou sistema capitalista basat en 
la industrialització i l’explotació de la classe 
treballadora. Tant sindicats, cooperatives, 
com altres associacions populars s’autoorga- 
nitzaven per tal d’oposar-se al capitalisme i 
per tal de resistir als seus atacs constants. 


EXPEDIENT X 

Sovint a Sants succeixen fets paranormals, que 
per les seves causes extraordinàries i inexpli¬ 
cables, acabem classificant com a Expedients 
X. De nou, ens trobem davant un fet insòlit: els 
grans cartells electorals del PP i PSOE estan 
plens de taques de pintura, en llocs sovint 
estratègics, com la cara del nostre honorable 
president José Maria Aznar. Però, si la pintura 
de per sí ja presenta una imatge lamentable, 
descuidada i degradant... encara causa més 
mala impressió que estigui tota la tela estripa¬ 
da, la qual cosa dóna a la campanya electoral 
d’aquests dos partits al nostre barri un toc més 
radical. ( ;,Serà aquesta una innovadora estratè¬ 
gia de marketing electoral, basada en estudis 
empírics del 12 d’octubre, per recaudar vots 
entre els joves radicals de Sants i afrontar així 
la creixent abstenció? ^La causa del fenomen 
haurà estat una catarsis col·lectiva fruit del 
sobrebombardeig mediàtic-electoral que pro¬ 
voca les quartes eleccions en menys d’un any? 

seran, els signes evidents dels famosos con¬ 
tactes entre okupes i Jarrai, i a falta de tenir 
localitzades les vivendes dels candidats, els 
okupes ataquen les valies electorals? 


NAZI-PUNKS DEAMBULEN PEL BARRI 


D’un mes i mig ençà s’han 
viscut al barri diferents epi¬ 
sodis conflictius protagonit¬ 
zats per uns personatges que 
reben el nom de “nazi- 
punks’. Sembla una contra¬ 
dicció absurda, però el cert 
és que els hem pogut veure 
en acció diverses vegades, 
principalment en festes a ca¬ 
ses okupades o concerts al¬ 
ternatius, on aprofitant les 
seves pintes no tenen cap 
problema per barrejar-se 
amb la gent. Aquesta gent 
pren una estètica punk, però 
el seu comportament s’apro¬ 
pa més al d’un feixista: auto¬ 
ritaris, injustificadament vio¬ 
lents i amb la provocació 
com a eix bàsic de la seva 
manera de fer. Entre la sim¬ 
bologia que utilitzen pots 
trobar esvàstiques i creus 
cèltiques, tot i que poques 
vegades tenen un rerafons 


ideològic. Ha estat a partir de 
nadal, coincidint amb l’arri¬ 
bada d’un nombrós grup de 
punks italians i polonesos, 
quan s’han multiplicat els 
problemes amb els “nazi- 
punks” autòctons. A primer 
d’any, dos concerts organit¬ 
zats amb finalitat social, van 
ser literalment assaltats. A 
Sants, durant el concert que 
muntava Ràdio Bronka a les 
Cotxeres, un grupet de “nazi- 
punks” amb la col·laboració 
d’individus del barri (alguns 
de la Màlaga) van barallar-se 
a cops de puny amb les i els 
organitzadors i van provocar 
una allau humana per entrar 
gratis, després, a més, van 
agobiar la gent que voluntà¬ 
riament treballava a la barra. 
La mateixa nit, varis joves 
van ser agredits al metro de 
pl. de Sants per un “nazi- 
punk” que sense cap motiu 


aparent va envestir cótitra 
ells a cops de cadena. Una 
setmana després, alguns d’a¬ 
quests mateixos provocadors 
van iniciar una baralla al 
CSA Hamsa d’on van ser 
expulsats sense miraments. 
Al matí següent van complir 
les seves amenaces i van cre¬ 
ar un incendi a la nau de con¬ 
certs, resultant afectat part de 
l’escenari. Pel c/ Olzinelles 
sembla ser que corren alguns 
d’aquests individus, així ho 
demostren les pintades apa¬ 
regudes fa cosa d’un mes 
amb les consignes “Mata 
rojos” i “SHARP (skins anti- 
racistes)=KK”, l’aparició 
d’una esvàstica a la casa 
okupada de la Torreta o el 
testimoniatge d’un cambrer 
d'un bar, que va rebre la vi¬ 
sita d’un d’ells, amb la cara 
tapada i al crit de “Heil 
Hitler”. 






La burxa 


març 2000 


Editorial 


DOS ANYS DE 

CONTRAINFORMACIÓ AL BARRI 


El sector de les telecomunica¬ 
cions a l'estat espanyol es troba, 
des de fa un cert temps, sotmès a 
un procés intens de concentració 
de capital que fa que cada cop 
quedin menys espais de comuni¬ 
cació independents dels poders 
polítics i econòmics. Fusions, 
compres d’accions, operacions 
bursàtils, participacions bancà¬ 
ries, stock options, reestructura¬ 
cions de pjantilles, acomiada¬ 
ments. Certament, els grans 
capitalistes estan convertint la 
informació en la mercaderia 
principal, estan utilitzant l’ano¬ 
menada revolució de la comuni¬ 
cació (internet, telefonia mòbil, 
televisió digital...) en el puntal 
de la seva estratègia de la reva- 
lorització de capital. Es en el 
sector de les telecomunicacions 
on, actualment, es mouen més 
diners, doncs aquest s’ha con¬ 
vertit en l’artifex de l’acumula¬ 
ció de l’anomenat capitalisme 
postindustrial. 

Evidentment, amb els mitjans de 
comunicació oficials havent-se 
convertit alhora en producte i 
màrketing del pensament de les 


classes dominants, els continguts 
de televisions i diaris no poden 
expressar cap altra ideologia - 
amb matissos comptats- que la 
del diner i el poder. El pensament 
únic neoliberal, la lloança a l’es¬ 
tat de coses actuals, l’ocultació i 
minimització de les respostes 
socials, la desacreditació del 
pensament crític i les actituts dis¬ 
sidents, són tots ells elements 
suficients perquè els moviments 
socials de base, les persones i 
col·lectius que proposem models 
socials igualitaris i participatius, 
desconfiem cada cop més dels 
mitjans de comunicació oficials, 
i ens veiem empeses i necessita¬ 
des de la construcció d’un pol de 
comunicació horitzontal i 
antagònica a la capitalista. 

Aquesta realitat és la que ens ha 
impulsat des de fa dos anys a les 


persones que fem La Burxa a 
contribuir, dia a dia i des de la 
nostra modèstia i precarietat de 
mitjans, a oferir una alternativa 
de comunicació assembleària i 
propera a la gent del barri, una 
alternativa que, a nivell local, 
reculli aquelles experiències 
d’autoorganitzacio social, de 
lluites veinals, de reivindica¬ 
cions polítiques i socials que 
d’altra manera quedarien silen¬ 
ciades. 

El segon aniversari del butlletí és 
un bon moment per a repensar el 
nostre projecte de contrainfor- 
mació. La Burxa és un projecte 
que creiem consolidat, però és 
clar que per a fer front als 
gegants mediàtics actuals ens cal 
alguna cosa més. Es per això que 
ens estem coordinant amb altres 
butlletins 


contrainformatius(“XiBarri” de 
St. Andreu, “Barrio” de la Trini¬ 
tat, “Contrainfos”, “Infousur- 
pa”...) per tal de potenciar un 
projecte contrainformatiu de 
més gran abast. (Ja us n’infor¬ 
marem). Per altra banda, des de 
La Burxa ens hem proposat 
ampliar la tirada fins a dos mil 
exemplars, i per tant extendre la 
distribució a d’altres zones del 
districte on fins ara no hi arribà¬ 
vem. A més, en la nostra preten¬ 
sió de ser un mitjà proper a les 
persones del barri, un dissabte al 
mes farem paradeta a la plaça de 
Sants on esperem compartir 
experiències, no només relatives 
a La Burxa, sinó de les coses que 
passen al barri. 

Finalment agrair a totes les asso¬ 
ciacions i col·lectius que ens 
estan recolzant des de fa dos 
anys, als comerços i entitats on 
distribuim el butlletí, i sobretot, 
a les persones que donen sentit a 
aquest projecte: les persones que 
hi participen, les persones que el 
distribueixen, i -només faltaria- 
a les persones que el llegeixen. 
Petons a totes i tots, i endavant 
amb la contrainformació. 


Ressenyes 




Ardi Beltza. Editat per Arakatzen S.L. E-mail: ardiak@teleline.es 


Obrint Pas. Nou CD amb 11 temes. Editat per: 45 Revolucions Records. 


Ha sortit el primer número de la revista impulsada per l’antic equip d’investigació del diari 
basc Egin, clausurat fa mesos pel jutge Garzón. Les espectatives s’han vist superades amb 
escreix, i entre les nostres mans tenim ja 128 pàgines a tot color repletes d’articles d’investi¬ 
gació, notícies i imatges. Seguiments a ex-infiltrats a ETA, màfies i corrupcions a la política o 
al fútbol, aberracions laborals, informes sobre el Cesid o els grups feixistes. En definitiva, una 
revista trepidant amb un format atractiu i clar i un contingut lleuger però rigurós. Acompleix a 
la perfecció el que proposen des de la redacció: ser un instrument de lluita i reivindicació. L’a¬ 
collida entre els lectors ha estat també òptima, i quasi s’han aconseguit les 10.000 subscrip¬ 
cions que s’havien marcat com a fita. La subscripció és de 12.000 ptes annuals, i inclou els 
dotze números de la revista i un llibre trimestral. El primer que s’ha publicat és, “Golpes de 
afecto solidarios” i recull les accions que s’han dut a terme per denunciar la situació dels pre¬ 
sos i les preses polítiques basques. 


Després d’una primera maqueta “Recuperant el somni ” i d’un mini cd “La revolta de l'ànima” ja 
podem escoltar el treball de llarga durada d’Obrint Pas. Amb 11 cançons, el grup segueix la 
mateixa línia: el mestissatge del hardcore, l’ska i el reggae afegint trets de la música popular 
amb el so tan propi de la dolçaina. Aquest grup de joves valencians sembla que ha trencat el 
silenci en l’àmbit musical, lingüístic i combatiu en un mercat - el de la música en català- una 
mica estigmatitzat i menystingut, sobretot, en una zona geogràfica - el país Valencià- amb 
molts més obstacles per obrir-se pas. Endavant. 

JORNADES SOBRE LA TRANSICIÓ, EL 
PODER I ELS MOVIMENTS SOCIALS 


El dimecres 16 de febrer s’inicià 
a Can Vies un cicle de xerrades 
incloses en les jornades “Transi¬ 
ció, Poder i moviments socials”. 
L’objectiu és potenciar la forma¬ 
ció teòrica, a base de conèixer 
una història recent , tant des de 
la perspectiva de les transforma¬ 
cions del Poder, com des de l’e¬ 
volució dels moviments socials. 
Un centenar de persones, de 
diverses edats, van assistir a la 
primera xerrada,on es va inten¬ 
tar fer una aproximació al què va 
significar la “transició”,que més 
aviat es podria considerar una 
transacció, i on es va parlar tant 
del moviment obrer autònom 
dels anys 70 i 80, com de la ins¬ 
titucionalització de la participa¬ 
ció política. També es va fer un 
petit recorregut pel moviment 
anti-OTAN i de la insubmissió. 
Altres xerrades també ens pre¬ 
senten lluites com les sindicals, 
el moviment feminista, les llui¬ 


tes dins les presons, la contrain- 
formació....i encara en queden 
moltes que per qüestions de 
temps no podràn ser tractades. 
També es pretén aprofundir en 
aspectes com la reestructuració 
econòmica del capitalisme des 
dels anys 70, la qüestió nacional, 
l’evolució dels mitjans de comu¬ 
nicació i els canvis migratoris. El 


cicle conduirà amb un debat 
sobre l’evolució i actualitat de 
les lluites als barris, on es podran 
posar en comú diversos projectes 
i propostes de cara al futur, tenint 
en compte totes aquelles lluites 
que s’han produït en el nostre 
passat més recent, i que ens aju¬ 
den a comprendre el present, i 
també a transformar-lo. 



RENFE: RESUM DE 8 MESOS DE LLUITA 


Durant els darrers vuit mesos 
RENFE viu en un ambient tens 
marcat per la confrontació entre 
l’empresa i el sindicat UGT, per 
una banda, i els sindicats CCOO 
i CGT per l’altra. L’origen del 
conflicte es remonta al mes de 
juliol quan l’empresa va presen¬ 
tar el XIII Conveni Col·lectiu als 
sindicats. Aquest conveni només 
va ser signat pel sindicat UGT, 
amb un 28% de la representació, 
i va passar a ser un acord d’eficà¬ 
cia limitada que suplantava el 
Conveni Col·lectiu i que va bus¬ 
car l’adhesió individual dels tre¬ 
balladors i treballadores que, si 
no el firmaven, es quedaven sen¬ 
se cobrar els augments salarials. 
CCOO i CGT, per la seva banda, 
van iniciar una campanya de rei¬ 
vindicació i protesta convocant 


vagues, enganxant cartells infor 
matius i tallant les vies. El tall 
de les vies de l’estació 
de Sants el 
mes d’octu¬ 
bre va provo¬ 
car que s’o 
brissin 130 
expedients dis 
ciplinaris. L’em¬ 
presa, llavors, va 
voler utilitzar com 
a moneda de canvi 
els expedients dient 
que si firmaven el 
Conveni els treu 
rien. A finals de 
desembre es van 
retirar tots els expedients 
excepte el d’un delegat de CGT 
que s’enfronta a una sanció de 46 
a 180 de suspensió de lloc de tre- 


BUTLLETA DE 
SUBSCRIPCIÓ 


Nom o col·lectiu/associació/etc 

Adreça. 

Població. 

Codi postal. 

Telèfon. 


ball que pot acabar derivant en 
acomiadament. La lluita, 
però, sembla arribar a la seva 
fi ja que la Federació del 
Transport de CCOO, amb 
majoria del sector 
oficialista 
favo¬ 
rable 
a les 
tendèn¬ 
cies del 
seu secre¬ 
tari general, 
Antonio 
Gutiérrez, ha 
imposat al sec¬ 
tor ferroviari, 
amb majoria del 
sector crític, que 
accepti el conveni o 
que dimiteixi. En l’as¬ 
semblea de CCOO celebrada el 
22 de febrer, el sector ferroviari 
es va negar a signar el conveni i 
va ser convidat a dimitir, amb la 
humil.liació i la mostra d’autori¬ 
tarisme que això comporta, 
posant una nova gestora no vota¬ 
da democràticament al capda¬ 
vant del sector. D’aquesta mane¬ 
ra, UGT, amb 4 delegats, i 
CCOO, amb 5 delegats de la 
nova gestora formaran una nova 
majoria que es preveu que signin 
el Conveni Col·lectiu i passi per 
tant a ser un Acord d’eficàcia 
general. CGT, amb dos delegats. 



JUDICI CONTRA 
LA MALA-HERBA 

Com ja fèiem referència a ante¬ 
riors números de la Burxa, conti¬ 
nuen els tràmits judicials per 
desallotjar el mas okupat Mala 
Herba, situat al c/ Sugranyes. En 
principi, els propietaris van de¬ 
nunciar l’okupació de l’immoble 
a un jutjat penal, però van can- 
viar-se a la via civil per intentar 
forçar un “desnonament per pre¬ 
cari”, una de les fórmules legals 
previstes per fer fora llogaters o 
ocupants. Després de fer un acte 
de conciliació que va fracassar, 
les dues persones que van assis¬ 
tir-hi foren convocades a judici 
el passat 22 de febrer. Del cas 
s’encarregava el número 39 dels 
jutjats de Via Laietana, que va 
dur a terme el judici en un espai 
reduït enmig de les oficines i 
amb gent entrant i sortint tota 
Festona. Durant dues hores la 
gent va estar dempeus fins que 
va quedar vist per sentència. La 
defensa dels ocupants es basà en 
el fet que el terreny estava aban¬ 
donat i en desús des de feia molts 
anys. Cal assenyalar que el pro¬ 
pietari no es va presentar, si però 
el seu advocat i el procurador. 
Consultant l’expedient del cas, 
que és el recull de tots els papers 
generats pel procés judicial, es 
va saber que el Districte de 
Sants-Montjuic havia enviat un 
escrit al propietari notificant-li 
que la seva finca havia estat oku- 
pada i animant-lo a fer tot allò 
que cregués convenient. Ara cal 
esperar la sentència. 


es nega a signar el Conveni i 
continuarà reivindicant millores 
laborals que no es contemplen 
en aquest document. Darrera 
d’aquest conflicte hi ha latent la 
privatització de RENFE, una de 
les poques companyies de sec¬ 
tors estratègics que encara és 
pública. Es preveu es segueixi el 
model britànic, un dels primers 
estats que va començar a des¬ 
mantellar l’estat del benestar i 
que, en el cas concret del sector 
ferroviari, ha suposat un incre¬ 
ment elevadíssim de la sinistra- 
litat unit a la desaparició de les 
línies poc rendibles (les que 
cobrien els trams entre les 
poblacions amb pocs habitants) i 
la precarietat laboral del treba¬ 
lladors i treballadores. Pot sem¬ 
blar lògic que el govern vulgui 
privatitzar RENFE, però el que 
resulta alarmant és que ho faci 
amb el suport dels sindicats 
majoritaris. 

MANI ANTIRACISTA AMB 
HIPOCRESIA INSTITUCIONAL 

que de persones. I hipòcrita per 
tots i totes aquells i aquelles que 
posaven per a la premsa aguan¬ 
tant la pancarta principal, i que 
són els mateixos i mateixes que 
dicten redades policials de la 
Guàrdia Urbana a “la caça de 
l’immigrant”, els mateixos que 
aproven una reforma de la Llei 
d’Estrangeria que no deixa de ser 
repressiva, criminalitzadora i 
mecanisme de control social de 
la població immigrant, els matei¬ 
xos que possiblement tenen 
dones filipines o peruanes explo¬ 
tades a les seves cases, els matei¬ 
xos que reforcen cada dia el 
racisme institucional. Així era la 
manifestació per la qual l’ajunta¬ 
ment va oferir desconsiderada- 
ment el seu balcó per penjar-hi la 
pancarta. Quin cinisme! 

Contra-Infos 
22 / 02/00 

MANIFESTACIÓ A BARCELONA 
CONTRA LES PRESONS 

Els actes de protesta dins de les presons s’estan multiplicant. 

Barcelona.- Més de 300 perso- — Els presos en aïllament de 
nes van manifestar-se el passat Texeiro que estaven en vaga de 
dissabte 26 de febrer, des de la fam han estat dispersats, 
seu d’Institucions Penitenciàries — El dimarts 22 de febrer s’inicia 
(c/Aragó), fins a la plaça Sant a la presó de Jaen II una vaga de 
Jaume. Van denunciar el règim fam per part dels presos FIES, que 
FIES dins de les presons i van pensen allargar durant 20 dies. 
exigir la llibertat dels pres@s —El dia 26 de febrer, concentra- 
malalts, enmig de crits com: ció-manifestació de suport als 
“Abajo los muros de las prisio- companys presos en lluita a Bar- 
nes” i pintades a les parets d’edi- celona, Madrid, Cantàbria i Pal- 
ficis oficials i comissaries. ma de Mallorca. 

— Des del mòdul 1 de la presó de 
Estat Espanyol.- Reproduïm a 4 Camins i en solidaritat amb els 
continuació la informació que companys en lluita; José Antonio 
ens han fet arribar sobre les dife- López Cabrera està en dejú tots 
rents mobilitzacions en favor de els caps de setmana, augmentant 
la llibertat dels i de les presos/es un dia de dejú al mes. 
a nivell de l’Estat Espanyol, i en D’altra banda, el dissabte 19 de 
contra del règim FIES: febrer 300 persones es van mani- 

— Des del mòdul d’aïllament festar des de la plaça Catalunya 
FIES de Picassent continuen tan- fins a la plaça Sant Jaume^per 
cats i tenen previst un primer dejú demanar la llibertat immediata 
pels dies 16, 17, 18, i 19 de març. de Benjamí Ramos, pres polític 

— Els presos de Nanclares de Oca que es troba a la presó de 4 
comencen també el primer dejú de Camins en un greu estat de salut. 

4 ó 5 dies el dia 18 de març. Contra-Infos 21/2/00 

CAMPANYA PER L’ABSTENCIÓ ACTIVA 

Des de l’Assemblea per l’Absten- vides en mans dels i les polítiques 
ció Activa, i davant de la convo- de torn, per tal de decidir per 
catòria electoral del proper dia 12 nosaltres mateix @s. Han editat 
de març, s’ha iniciat una campan- cartells i enganxines amb el lema: 
ya de difusió de l’abstenció. Una “Per què no? Abstenció Activa” i 
abstenció activa i coherent amb han convocat una manifestació 
l’autoorganització, per tal de no pel dia 5 i una concentració el 
deixar cada 4 anys les nostres mateix dia de les eleccions. 


INFORMACIONS BREUS _ 

UN MILER DE DETINGUTS AL 
BRUTAL ASSSALT POLICIAL DE LA UNAM 

Mèxic, Districte Federal.- La policia Federal preventiva va pren¬ 
dre el 6 de febrer la Ciutat Universitària, sota ordres del govern de 
Zedillo, resultant detingudes prop de mil persones (estudiants, pro¬ 
fessors/es, treballadors/res, pares i mares...). Amb aquesta operació 
les autoritats universitàries han tancat tota possibilitat al diàleg, 
optant per la via repressiva del moviment estudiantil. Desenes d’es¬ 
tudiants encara continuen empresonats. A Barcelona es van fer 
diversos actes per protestar davant l’assalt a la UNAM, entre ells, 
una concentració davant del consulat mexicà, i una marxa des de 
Canaletes fins a la plaça Sant Jaume. 

CGH + Contra-Infos 8/02/00 



Marxa contra la repressió a la UNAM, a plaça Sant Jaume. 


UN ULL SOBRE REPSOL 

Bolívia.- A Bolívia ha sorgit un nou butlletí “Un ojo en la Repsol, 
Red de Alerta Petrolera” , que recull informació sobre els danys 
que l’empresa petrolífera està provocant amb les seves inversions a 
tota Amèrica Llatina, i denunciar així els desastres ambientals i 
atemptats als drets humans que està produint amb total impunitat. 

Contra-Infos 8/02/00 

EXPULSIÓ DE 180 TREBALLADORS/RES 

Vallès Oriental.- 180 persones han estat acomiadades, víctimes 
d’una reestructuració interna de capital de l’empresa I.A.R. Ibèri¬ 
ca, que pretén traslladar la planta de Corberó a Castellbisbal a un 
país amb mà d’obra més barata, com ara Tuníssia, segons diuen els 
comitès d’empresa. Contra-Infos 15/02/00 

ATAC FEIXISTA A LA SEU DE MAULETS 

Mataró.- El 13 de febrer es va provocar un incendi a la seu nacio¬ 
nal de Maulets, situada a Mataró. Després d’aquesta agressió fei¬ 
xista, van ser detingudes 4 persones a partir de la grabació d’una 
càmera de vídeo propera al lloc dels fets. Contra-Infos 15/02/00 

DESALLOTJAMENT I NOVA OKUPACIÓ A SABADELL 

Sabadell.- El 15 de febrer més d’una desena de furgonetes d’an- 
tiavalots van desallotjar el C.S.O. La fileria, de la ciutat de Saba¬ 
dell, sense que l’ordre de desallotjament hagués estat notificada als 
i les okupants de la casa. El C.S.O. la Fileria ha estat plena de vida i 
d’activitats durant nou mesos, encara que també de dificultats pro¬ 
vocades pels continus atacs feixistes. Després d’una manifestació 
en protesta pel desallotjament, i una acampada a la plaça de l’ajun¬ 
tament, es va okupar una propietat de l’empresa ENHER que porta¬ 
va anys abandonada. Contra-Infos 21/02/00 

EL REGIDOR DE SANT ANDREU AMENAÇA EL PALOMAR 

Sant Andreu.- Ferràn Julià, actual regidor del districte de Sant 
Andreu de Barcelona, va enviar un requeriment de desallotjament 
amb un mes de plaç al Centre Social El Palomar, tractant-los com a 
il·legals okupants que serien denunciats/des en cas de no marxar. 
Des d’El Palomar s’ha iniciat una campanya de protesta amb una 
manifestació el proper 4 de març (veure l’Agenda), i moltes enti¬ 
tats i associacions del barri ja han signat el manifest de protesta. 

Barcelona.- El diumenge 20 de 
febrer es va realitzar a Barcelona 
una multitudinària mani-especta- 
cle-parafernàlia-hipocresia con¬ 
tra el racisme. Mani, perquè es 
tracta d’una reivindicació prou 
sèria i justificada com perquè la 
capitalitzin • associacions com 
SOS Racisme, els sindicats, i els 
partits polítics, i a la qual segur 
que va assistir molta gent que es 
creu l’antirracisme com una llui¬ 
ta on les institucions són precis- 
sament un objectiu de denúncia. 
Espectacle per l’espectacularitat 
d’exageració de les xifres de par¬ 
ticipació, així com de la massiva 
presència de tots els mitjans de 
comunicació a la recerca de la 
“foto de família”. Parafernàlia, 
perquè semblava més una mani 
d’emblemes, cartells i banderes 
de sindicats, partits i associa¬ 
cions desfilant per Via Laietana, 











la cançó 


s.o.s. 

Yo no quiero que me salven 
yo no quiero que me adhieran 
que me metan en su guerra 
redentoray justiciera 
Sus poetas y campeones 
indican siempre el camino 
en mil discursos, 
siempre aburridos. 

Qué feos y que infalibles 
son sus mejores amigos 

Que tristeza comunican 
sus palabrasy promesas, 
sus fatidicos presagios y 
sombrios horizontes 
Que meten en su programa 
y vcnden envuelto en miedo 
Oportunismo, intriga y rencor, 
que nunca se esperen nada de 
este infeliz màximo traidor. 

Yo no quiero que me ensenen el 
camino conveniente, 
que se guarden sus favores 
y el poder correspondiente. 
Que me borren de su lista 
de europeos elegantes 
detectives de la vida 
y farsantes responsables 
estan todos repetidos 
y piensan todos igual 
sobre materias 
que nunca entienden 
Que poco se divierten, 
no entienden nada de nada. 

Sàlvese, sàlvese, 
sàlvese quien pueda 
antes de que nos devoren el coco 
y pierda la vida entera. 
Sàlvese, sàlvese, 
sàlvese quien pueda 
Antes de que todos mudos 
vivamos tristes en un orden nuevo. 

S.O.S. socorro urgente 
el mundo en manos 
de delincuentes 
S.O.S. socorro urgente 
en armas tiende su contingente 
S.O.S. socorro urgente 
qué se han creido los repelentes. 


Gato Pérez 


adreces 

Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 
La Barricada, c/Constitució 104 
Espai Obert, c/Blasco de Garay 2 
Amics de la Bici, c/Demòstenes 19 



Tallers 


Dimarts de 17 a 20h. 

Taller de còmic 

Hamsa 

Dimarts o dijous de 18 a 19,30h. 

Curs de conversa en anglès (2000 ptes/mes) 

CS de Sants 

Dimarts i divendres a les 19h. 

Intercanvi de circ + Grup d’animació 

Hamsa 

Dimecres de 19,30 a 21h. 

Taller d’intel·ligència emocional (2000 ptes/mes) 

CS de Sants 

Dimecres de 18 a 20b. 

Taller de percussió 

Hamsa 

Dijous de 21 a 22,30h. 

Balls de saló (2500 ptes/mes) 

CS de Sants 

Divendres a les 17h. 

Taller de Flamenc 

Hamsa 

Dissabte d’11 a 12,30h. 

Tai-Xi (2500 ptes/mes) 

CS de Sants 

Pl. Màlaga 

Diumenge 5 a les 12h. 

Danses d’arreu del món 

Org: Danses el Ventall 


Manifestacions i Concentracions 


Dissabte 4 de març “Defensem els mitjans de lluita. Aturem el desallotjament del CSO El Palomar” 

17h: Pl. Orfila (Metro: Sant Andreu L-l) 

Diumenge 5 a les 12h. Manifestació “Per l’abstenció activa!” Pl. Universitat 

Diumenge 12 a les 12h. Concentració “Per l’abstenció activa!” Pl. Catalunya 


Concerts i Trobades 


Divendres 3/3 a les 21h. Concert emmarcat en les Jornades Anarko-punk 

Hamsa (400 ptes) 

Amb OBNI i Astopituak. 


Diumenge 5/3 a les 12h. Calçotada Popular de Sants amb diables, castellers... 

Pl. de Sants 

Org: Casal Independentista de Sants 


Dissabte 11 (tot el dia). Mercat d’intercanvi, xerrada i dinar popular. 

Hamsa 

Dissabte 11 a les 20h. Coral Sudamericana, sopar i festa. 

Espai Obert 

Dissabte 11 a les 21h. Concert Ràdio PICA “Per la llibertat d’expressió” 

Cotxeres (lOOOpts) 

Amb MCD, Elektroduendes i Manolo Kabezabolo y los que se van del bolo. 

Dissabte 18 de 16 a 18h.. Trobada infantil. Titelles+xoçolatada+contecontes... 

Espai Obert 


Cinema, exposicions i diapositives 

Diumenge 5 de març. 

L’exposició “Imatges de la Bordeta, el meu barri” 

Coincidint amb la trobada de colles de St. Medir. 

Pl. Pelleria - 

Divendres 10ales21h. 

“Canadà en bici” 

Amics de la bici 

Dissabte 11 ales 18h. 

Cinema “Flores de otro mundo’’ de Icíar Bollaín. 

CS de Sants 

Divendres 24 a les 21h. 

“105 detalls de BCN” 

Amics de la bici 


Altres 


Dimecres 8 de març. Vaga mundial de dones “Aturem el món per canviar-lo” 

Més informació a l’AC 109, 08080 BCN, e-mail: huelgademujeres8m@teleline.es org. 
Diumenge 19 a les 12h. “Exploracions subterrànies a la muntanya del Carmel” 

Es visitarà una mina de més de 300 m. de longitut. Cal portar roba vella o “mono”, casc, 
llanterna i calçat adequat. S’ha quedat a l’entrada principal del Parc Güell. 

Cada primer dissabte de mes. Paradeta de La Burxa a Pl. de Sants 


4art ANIVERSARI DEL CSO HAMSA 

(del al 25 de març) 

Divendres 17. 20h. Presentació de MOLOTOV H'esta d’i^i. 
Dissabte 18. 19h. Combinat de circ. 

Diumenge 19. 11 h. Exhibició de graffitis. 

A la tarda Teatre amb el grupde teatre 
del Palomar hcontacontés. I •" 

Dilluns 20. 19h. Presentació del video 

“Sants un barri en lluita” Org: Kinski 
Dimarts 21.20h. Xerrada. “El PERI i l’urbanisme a BCN” 
Dimecres 22. 19h. Passi de pel·lícules “^Mes”. Org. Les Tenses 
Dijous 23. 21:30h. Sopar d’aniversari*’" 

Divendres |4. 22h. Festa Hip-Hop+Break-Beat+Electro. 
Dissabte 2Sí 22ÏÏ. Corçcert amb» 

J>a Lo’ Q Sea qBanda del Surdo+666 


CICLE DE XERRADES 
“PODER I MOVIMENTS SOCIALS” 
Divendres 10. Immigració i mov. 
socials. Evolució i canvis migratoris. 

Ponents: Gil del Besòs, Norma Falconi 
(CGT i col·lectiu de dones equatorianes) 
i Abderrahman Ihaddouten (col·lectiu de 
suport de menors equatorians) 

Divendres 17. Evolució i actualitat de 
les lluites als barris. Els CSOkupats. 
Ponents: Josep Pons (CS de Sants), 
Milagros Tello (Can Vidalet) i un mem¬ 
bre d’un CSO. 

*Fins el dia 17 estarà penjada l’exposi¬ 
ció sobre la “transició”. 

Lloc: Can Vies. Hora: 19h. 

